打天下

《打天下》，係香港電視娛樂嘅ViuTV製作嘅電視劇，喺2020年4月13號到5月8號逢禮拜一到五21:30-22:30喺ViuTV首播，一共20集。套劇由歐錦棠身兼監製、編審、主演同動作指導，其他主演演員包括談善言、江𤒹生、文頌嫻、葉麗娜、張建聲、朱栢康同王頌茵，同埋由倉田保昭同魔裟斗特別客串。套劇用空手道做題材，號稱係香港頭一套用空手道做主題嘅電視劇，去過日本沖繩拍外景。套劇亦係ViuTV歷嚟時數最長嘅非處境劇。

製作特輯《打天下製作特輯：一擊入魂》喺4月11號禮拜六晚22:45-23:00播。

角色

主要角色
歐錦棠 飾 馬剛正
文頌嫻 飾 莫可麗
談善言 飾 莊惠
江𤒹生 飾 關志浩
葉麗娜 飾 凌小玥
張建聲 飾 武田國全
朱栢康 飾 李一當
王頌茵 飾 何善善

固定角色
李潤祺 飾 關仁
楊英偉 飾 莊惠阿爸
萬斯敏 飾 莊惠阿媽
高翰文 飾 凌小玥阿爸
王思欽 飾 凌小玥阿媽
何華超 飾 張日峰
劉泉 飾 李猛
施瑋延 飾 畢立仁
麥佩東 飾 肥龍
黎梓駿 飾 喇叭
李剛慧 飾 李天愛
黃溢濠 飾 阿細
倉田保昭 飾 武田寬
魔裟斗 飾 鐵炮英二

其他角色
余世騰 飾 方警司 
羅沛琪 飾 武田國全秘書
黎美萱 飾 芳柔
羅金成 飾 卓教練
湯軍延 飾 武田國全秘書
梁嘉進 飾 Gordon 
袁綺雯 飾 曉琪
黃清俊 飾 張無忌
梁浩楷 飾 Ricky教練
藍靖 飾 大東師傅
林泳淘 飾 悠雅
石嶌良一 飾 石嶌秀男
歐陽德勛 飾 Richard
外間哲弘 飾 岩間老師

每集內容

濕碎事
據歐錦棠表示，ViuTV通知佢《打天下》頭一個禮拜收視破咗ViuTV歷嚟自製劇嘅紀錄，不過就無公佈到確實數字。
林泳淘飾演嘅外籍追夢少女角色，本嚟係搵咗日本女星三上悠亞客串，但三上悠亞最後甩底辭演，所以就搵林泳淘頂替，角色背景改做馬拉華僑，角色名亦用咗三上悠亞嘅諧音叫「悠雅」。
飾演莊惠宿敵「李天愛」嘅李剛慧，本身係前香港空手道代表隊成員。

ViuTV：打天下
ViuTV：打天下製作特輯：一擊入魂

電視節目變遷 

2020年ViuTV劇集